stanford-oval/wikipedia huggingface dataset:
ความขุ่น
การวัดความขุ่น

ภายหลังจึงมีความพยายามใช้แสงด้วยวิธีต่างๆ ในการวัดความขุ่นของของไหลหน่วยการวัดความขุ่นที่ใช้กันอย่างกว้างขวางที่สุดก็คือ FTU (Formazin Turbidity Unit) ขณะที่องค์การระหว่างประเทศว่าด้วยการมาตรฐาน (อังกฤษ: ISO) ได้ใช้หน่วยมาตรฐานในการวัดความขุ่นเป็นหน่วย FNU (Formazin Nephelometric Units)
ตัวอย่างเซคิดิสก์
ทางน้ำขุ่นที่เกิดจากฝนที่ตกหนัก
ความตกลงป้องกันและปราบปรามการค้าสิ่งปลอม

| ความตกลงป้องกันและปราบปรามการค้าสิ่งปลอม |
| --- | --- |
ม่วง: ลงนามแล้ว  ส้ม: ชาติในสหภาพยุโรปที่ลงนามแล้ว  เขียว: ชาติในสหภาพยุโรปที่ยังมิได้ลงนาม  น้ำเงิน: ชาติอื่นที่อาจลงนาม
ประเภท: ความตกลงพหุภาคี
วันร่าง: 15 เมษายน 2554 (ปัจฉิมกรรม)
วันลงนาม: 1 ตุลาคม 2554
ที่ลงนาม: กรุงโตเกียว
วันมีผล: ยังไม่ใช้บังคับ
เงื่อนไข: เมื่อมีผู้ลงนามให้สัตยาบันแล้วเป็นจำนวนหกราย
ผู้ลงนาม: สหรัฐอเมริกา, สหภาพยุโรปและรัฐสมาชิกยี่สิบสองราย, ออสเตรเลีย, แคนาดา, ญี่ปุ่น, โมร็อกโก, นิวซีแลนด์, สิงคโปร์ และเกาหลีใต้
ภาคี: (คู่เจรจา) ออสเตรเลีย, แคนาดา, สหภาพยุโรป, ญี่ปุ่น, เม็กซิโก, โมร็อกโก, นิวซีแลนด์, เกาหลี, สิงคโปร์, สวิตเซอร์แลนด์ และสหรัฐ
ผู้ให้สัตยาบัน: ยังไม่มี
ผู้เก็บรักษา: รัฐบาลญี่ปุ่น
ภาษา: อังกฤษ ฝรั่งเศส แลสเปน
ความตกลงป้องกันและปราบปรามการค้าสิ่งปลอม (อังกฤษ: Anti-Counterfeiting Trade Agreement) หรือเรียกโดยย่อว่า แอกตา (ACTA) เป็นความตกลงพหุภาคีอันมีวัตถุประสงค์เพื่อสถาปนามาตรฐานสากลสำหรับบังคับใช้สิทธิในทรัพย์สินทางปัญญา และมุ่งหวังจะสร้างกรอบกฎหมายระหว่างประเทศสำหรับขจัดสินค้าปลอม ยาเทียม และการละเมิดลิขสิทธิ์บนโลกออนไลน์ กับทั้งจะมีผลเป็นการสร้างองค์กรควบคุมองค์กรใหม่นอกเหนือไปจากที่มีอยู่แล้วคือองค์การค้าโลก องค์การทรัพย์สินทางปัญญาโลก และสหประชาชาติ
วันที่ 1 ตุลาคม 2554 ประเทศออสเตรเลีย ประเทศแคนาดา ประเทศญี่ปุ่น ประเทศโมร็อกโก ประเทศนิวซีแลนด์ ประเทศสิงคโปร์ ประเทศเกาหลีใต้ และสหรัฐอเมริกาลงนามในความตกลงนี้ ครั้นเดือนมกราคม 2555 สหภาพยุโรปและรัฐสมาชิกอีกยี่สิบสองรายพร้อมใจกันลงนามตามลำดับ ยังให้มีผู้ลงนามแล้วสามสิบเอ็ดราย สนธิสัญญานี้จะมีผลใช้บังคับเมื่อมีผู้ลงนามให้สัตยาบันแล้วเป็นจำนวนหกราย
ประเทศทั้งหลายทั้งที่สนับสนุนความตกลงนี้ก็ดี และที่กำลังเจรจาอยู่ก็ดี เชิดชูความตกลงว่าเป็น การตอบโต้ "การค้าสิ่งปลอมและการละเมิดงานที่ได้รับความคุ้มครองลิขสิทธิ์อันทวีอัตราขึ้นทั่วทุกหัวระแหง" ขณะที่เหล่าผู้ต่อต้านว่า สนธิสัญญาดังกล่าวเป็นปฏิปักษ์อย่างร้ายแรงต่อสิทธิพลเมืองและสิทธิทางดิจิทัลขั้นพื้นฐาน อันรวมถึงสิทธิในการแสดงออกและความเป็นส่วนตัวในการคมนาคม
ความดันออสโมซิส

ความดันออสโมซิสของเม็ดเลือดแดง
แรงดันออสโมซิส (อังกฤษ: Osmotic Pressure) คือ แรงดันที่เกิดขึ้นในการออสโมซิสเพื่อต้านการเคลื่อนที่ของตัวทำละลายผ่านเยื่อหุ้มเซลล์
ค่าแรงดันออสโมซิสของของเหลวจะสูงหรือต่ำได้ขึ้นอยู่กับสารละลายในของเหลวนั้น โดยน้ำบริสุทธิ์มีแรงดันออสโมซิสต่ำสุด
สมการของมอร์ส

สูตรการคำนวณแรงดันออสโมซิส ถูกเสนอขึ้นเป็นครั้งแรกโดย Jacobus Henricus van't Hoff นักชีวเคมีชาวดัตช์ ปัจจุบันนิยมใช้สูตรของ Harmon Northrop Morse นักเคมีชาวอเมริกัน ที่เรียกกันว่า สมการของมอร์ส
โดยที่
ความตกลงเอลีเซ

ความตกลงเอลีเซ ค.ศ. 1949 (อังกฤษ: Elysée Agreement 1949) เป็นข้อตกลงระหว่างรัฐบาลฝรั่งเศสกับสมเด็จพระจักรพรรดิบ๋าว ดั่ย ในวันที่ 8 มีนาคม พ.ศ. 2492 เนื้อหาโดยสรุปของข้อตกลงคือ ฝรั่งเศสรับรองเอกราชของรัฐภาคีแห่งเวียดนาม (Associated state of Vietnam) ในฐานะส่วนหนึ่งของสหภาพฝรั่งเศส และรวมเข้ากับดินแดนที่เรียกว่าสาธารณรัฐโคชินไชนา ที่ก่อนหน้านี้ถูกกำหนดให้มีรัฐธรรมนูญต่างหากใน พ.ศ. 2489
ข้อตกลงเอลีเซมีผลบังคับใช้และมีการเฉลิมฉลองในไซ่ง่อนเมื่อ 14 มิถุนายน และมีการจัดตั้งรัฐภาคีแห่งเวียดนามเมื่อ 1 กรกฎาคม สมัชชาแห่งชาติฝรั่งเศสให้สัตยาบันเมื่อ 29 มกราคม พ.ศ. 2493 และทำให้สมเด็จพระจักรพรรดิบ๋าว ดั่ย ทรงเปลี่ยนสถานะจากผู้ลี้ภัยมาเป็นประมุขรัฐ หลังจากนั้นไม่นาน สหรัฐให้การรับรองทางการทูตแก่รัฐภาคีแห่งเวียดนามเมื่อ 4 กุมภาพันธ์ พ.ศ. 2493 การที่สหรัฐให้การรับรองนี้ รวมทั้งการให้ความช่วยเหลือทางทหารแก่ฝรั่งเศส ทำให้กลายเป็นพันธะผูกพันที่ดึงสหรัฐเข้าสู่สงครามเวียดนาม
ควอลิตี้เฮ้าส์

| --- | --- |

ประเภท: พัฒนาอสังหาริมทรัพย์
อุตสาหกรรม: อสังหาริมทรัพย์และก่อสร้าง
รูปแบบ: บริษัทมหาชน SET:QH
ก่อตั้ง: 21 ตุลาคม พ.ศ. 2526
สำนักงานใหญ่: อาคารคิวเฮ้าส์ ลุมพินี ชั้น 7, 1 ถนนสาทรใต้ แขวงทุ่งมหาเมฆ เขตสาทร กทม.
บุคลากรหลัก: นาย บุญสม เลิศหิรัญวงศ์ (ประธานกรรมการ)  นาย เฉลิม เกียรติธนะบำรุง (ประธานเจ้าหน้าที่บริหารและประธานกรรมการบริหาร)
เว็บไซต์: http://www.qh.co.th
บริษัท ควอลิตี้เฮ้าส์ จำกัด (มหาชน) (อังกฤษ: QUALITY HOUSES PUBLIC COMPANY LIMITED ชื่อย่อ: QH) บริษัท ควอลิตี้ เฮ้าส์ จำกัด (มหาชน) บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น
ประวัติ

ได้จดทะเบียนจัดตั้งบริษัทด้วยทุนจดทะเบียนเริ่มแรก 1 ล้านบาท เมื่อวันที่ 21 ตุลาคม พ.ศ. 2526 โดยมีวัตถุประสงค์เริ่มแรกในการประกอบธุรกิจให้บริการรับจ้างก่อสร้างบ้านอย่างครบวงจรบนที่ดิน ของลูกค้า และเมื่อปี พ.ศ. 2533 บริษัทได้มีการประกอบธุรกิจพัฒนาอสังหาริมทรัพย์ให้เช่าแยกเป็นโครงการที่พักอาศัยให้เช่า และโครงการอาคารสำนักงานให้เช่า และได้เริ่มประกอบธุรกิจขายบ้านพร้อมที่ดินเป็นครั้งแรกในเดือนมิถุนายน ปี พ.ศ. 2535 บริษัทได้รับอนุญาตให้เป็นบริษัทจดทะเบียนและนำหุ้นสามัญเข้าทำการซื้อขายในตลาดหลักทรัพย์แห่งประเทศไทยเมื่อวันที่ 11 กันยายน พ.ศ. 2534 ต่อมาบริษัทได้รับอนุญาตให้เป็นบริษัทจดทะเบียนแปลงสภาพเป็นบริษัทมหาชน เมื่อวันที่ 28 มิถุนายน พ.ศ. 2536 ใช้ชื่อว่า "บริษัท ควอลิตี้เฮ้าส์ จำกัด (มหาชน)" ทะเบียนเลขที่เดิม บมจ.131
การประกอบธุรกิจ

บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น ซึ่งสามารถจำแนกได้ดังนี้คือ
ธุรกิจขายบ้านพร้อมที่ดิน
ธุรกิจขายหน่วยในอาคารชุดพักอาศัย
ธุรกิจอาคารที่พักอาศัยให้เช่า (ธุรกิจเซอร์วิส อะพาร์ตเมนต์ / โรงแรม)
ธุรกิจอาคารสำนักงานให้เช่า
ธุรกิจรับจ้างบริหารอาคารสำนักงาน อาคารที่พักอาศัยให้เช่า โรงแรม อาคารชุดพักอาศัย และบ้านที่พักอาศัยให้เช่า
ธุรกิจการลงทุน
ธุรกิจอื่น ๆ
ผู้ถือหุ้นรายใหญ่

ข้อมูล ณ วันที่ 25 เมษายน 2562
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท แลนด์แอนด์เฮ้าส์ จำกัด (มหาชน) | 2,675,945,601 | 24.98% |
| 2 | บริษัท ไทยเอ็นวีดีอาร์ จำกัด | 919,807,356 | 8.58% |
| 3 | STATE STREET EUROPE LIMITED | 402,561,603 | 3.76% |
| 4 | SOUTH EAST ASIA UK (TYPE C) NOMINEES LIMITED | 296,012,152 | 2.76% |
| 5 | J.P. MORGAN BANK LUXEMBOURG S.A. LEND | 188,255,066 | 1.76% |
ควอตซ์

| ควอตซ์ |
| --- | --- |

การจำแนก
ประเภท: แร่ซิลิกา
สูตรเคมี: SiO2
คุณสมบัติ
สี: มีทั้งโปร่งใส จนถึงทึบแสง มีมากมายแทบจะทุกสี
โครงสร้างผลึก: รอมโบฮีดรัล
ค่าความแข็ง: 7
ความถ่วงจำเพาะ: 2.65
ควอตซ์ (อังกฤษ: Quartz) (SiO2) หรือมีชื่อว่า "แร่เขี้ยวหนุมาน" เป็นแร่ที่พบมากที่สุดในโลกเป็นอันดับที่สองรองจาก เฟลด์สปาร์
คุณสมบัติ

สี มีทั้งโปร่งใส จนถึงทึบแสง มีมากมายแทบจะทุกสี
ควอตซ์มีค่าความแข็งที่ 7 ตามสเกลของโมส์ (Moh's scale)
นอกจากนี้ ควอตซ์ยังมีคุณสมบัติพิเศษคือมี piezoelectric คือไฟฟ้าที่เกิดจากการกดดันทางกลไกที่มีต่อ
ซึ่งทำให้เกิดมีประจุไฟฟ้าขึ้นในควอตซ์ (เช่นเดียวกับทัวร์มาลีน) ด้วยคุณสมบัตินี้จึงนำมาใช้ควบคุมความถี่คลื่นวิทยุ ควบคุมความเที่ยงตรงของนาฬิกากันน้ำ ที่เราเรียกกันว่า นาฬิกาควอตซ์ และด้วยความโปร่งใสต่อแสงอัลตราไวโอเลต ทำให้ควอตซ์เหมาะที่จะนำมาทำเป็นเลนส์ของกล้องจุลทรรศน์อีกด้วย
รูปแบบผลึก

ด้วยลักษณะของผลึก ทำให้ควอตซ์ถูกแบ่งออกเป็น 3 ประเภท
แบบผลึกเดี่ยว Single Quartz หรือ Crystalline Quartz เป็นผลึกที่มีการเรียงตัวกันอย่างมีระเบียบ มีชื่อเรียกต่างกันไปตามสีที่พบ สามารถนำไปใช้ในอุตสาหกรรมการผลิต นาฬิกา, เลนส์ และอุปกรณ์ควบคุมความถี่ของคลื่นวิทยุ ที่รู้จักและนิยมในท้องตลาดก็คือ ควอตซ์สีเหลือง ที่เรียกว่า ซิทรีน (Citrine) และสีม่วงที่เรียกว่า แอเมทิสต์ (Amethyst)
แบบ Microcrystalline ประกอบด้วยกลุ่มผลึกเล็กๆ ไม่สามารถมองเห็นรูปผลึกได้ด้วยตาเปล่า เช่น หินตาเสือ (Tiger's eye) ที่คนไทยเรียกว่า คดไม้สัก เป็นต้น
แบบ Cryptocrystalline Quartz หรือที่เรียกว่า คาลเซโดนี Chalcedony เป็นควอตซ์ที่มีผลึกเล็กๆ ละเอียดรวมตัวกันเป็นจำนวนมาก ต่างจากแบบ Microcrystalline คือเป็นผลึกเล็กๆ มารวมกัน ไม่ใช่กลุ่มผลึก มีลักษณะเล็กกว่ากลุ่มผลึกนั่นเอง เช่น เจสเปอร์, เลือดพระลักษณ์ (Bloodstone) และอาเกท เป็นต้น.
เกร็ดความรู้เกี่ยวกับควอตซ์

เนื่องจากฝุ่นละอองที่มีอยู่ในอากาศก็มีแร่ควอตซ์ปะปนอยู่เช่นกัน ดังนี้หากใช้ผ้าทำความสะอาดเช็ดถูอัญมณีที่มีความแข็งน้อยกว่า 7 เช่น ไข่มุก งาช้าง อำพัน ซอยไซต์ ไดออปไซด์ หรือเพอริโดต์ เป็นต้น จะทำให้อัญมณีที่มีค่าความแข็งน้อยกว่าควอตซ์จะเป็นรอยขีดข่วนได้ ดังนี้จึงเป็นที่นิยมเชื่อถือกันว่า แร่ที่มีค่าความแข็งมากกว่า 7 จึงเหมาะสมกับการนำมาทำเป็นอัญมณี ยกเว้นที่แข็งน้อยกว่าแต่มีคุณสมบัติที่จะนำมาเป็นอัญมณีได้ ก็คือ มีความสวยงามที่โดดเด่น และเป็นที่นิยมตามแฟชั่น
แหล่งข้อมูล

กรมทรัพยากรธรณี เก็บถาวร 2012-12-04 ที่ เวย์แบ็กแมชชีน
วิกิมีเดียคอมมอนส์มีสื่อเกี่ยวกับ ควอตซ์
แอเมทิสต์ที่เจียระไนแล้ว
ความบริสุทธิ์

สำหรับความหมายในทางเพศ ดูที่ พรหมจารี
ความบริสุทธิ์ (อังกฤษ: purity) ในทางเคมี จะถูกวัดเป็นเปอร์เซนต์ของโลหะผสม หรือที่เรียกว่าอัลลอย ในโลหะมีค่า ความบริสุทธิ์ของทองคำและแพลทินัมจะวัดกันโดยใช้หน่วย กะรัต วัตถุจะบริสุทธิ์ถ้าไม่มีการปนเปื้อน หรือเจือปนวัตถุแปลกปลอมต่างๆ
ความฉลาดทางอารมณ์

ความฉลาดทางอารมณ์ (อังกฤษ: emotional quotient หรือ emotional intelligence) หรือ อีคิว คือความสามารถในการรับรู้ของตนเอง ในการระบุประเมินและการควบคุมอารมณ์ของตนเอง, ของผู้อื่น หรือของกลุ่ม ความสามารถด้านการควบคุมอารมณ์ที่ช่วยให้ดำเนินชีวิตให้เป็นไปในทางสร้างสรรค์อย่างมีความสุข ซึ่งเดิมเชื่อกันว่า ความฉลาดทางสติปัญญา คือปัจจัยหลัก ที่ทำให้ผู้คนประสบความสำเร็จ มีคุณภาพชีวิตที่ดีและมีความสุข แต่ต่อมาภายหลัง นักจิตวิทยาเริ่มไม่คิดว่าความสำเร็จในชีวิตจะขึ้นอยู่กับความสามารถทางสติปัญญาเพียงอย่างเดียว แต่เนื่องด้วยในสมัยนั้นยังไม่มีข้อมูลการวิจัยอย่างเพียงพอ แนวคิดดังกล่าวจึงถูกละเลยไปอย่างน่าเสียดาย กระทั่ง ค.ศ. 1990 สองนักจิตวิทยาชาวอเมริกันซึ่งมีชื่อว่า ปีเตอร์ ซาโลเวย์ และจอห์น ดี. เมเยอร์ ได้นำแนวคิดนี้มาอีกครั้ง โดยกล่าวถึงความฉลาดทางอารมณ์ในความหมายของ รูปแบบหนึ่งของความฉลาดด้านสังคมที่สามารถรับรู้อารมณ์และความรู้สึกของตนเอง รวมทั้งผู้อื่น และสามารถแยกแยะความแตกต่างของอารมณ์ได้ ตลอดใช้ข้อมูลนี้ชี้นำในการคิดและการกระทำต่าง ๆ
ในเวลาต่อมา แดเนียล โกลแมน ซึ่งเป็นนักจิตวิทยาจากมหาวิทยาลัยฮาวาร์ด ได้เริ่มขยายแนวคิดนี้อย่างจริงจัง โดยได้ทำการเขียนหนังสือเรื่อง ความฉลาดทางอารมณ์ (Emotional Intelligence) ภายหลังจากที่หนังสือของแดเนียล โกลแมน ปรากฏสู่สาธารณชน ผู้คนก็เริ่มให้ความสนใจต่อความฉลาดทางอารมณ์มากขึ้น ตลอดจนในช่วงหลัง ได้มีผลงานวิจัยหลายชิ้นที่แสดงให้เห็นถึงความสำคัญของความฉลาดทางอารมณ์เพิ่มขึ้น จนได้รับการยอมรับว่าเป็นส่วนสำคัญที่มีผลต่อความสำเร็จและความสุขสำหรับชีวิต
ดูเพิ่ม

ระดับเชาวน์ปัญญา
แหล่งข้อมูลอื่น

Emotional Intelligence Consortium
Trait emotional intelligence University College London, academic research program.
Overview on Social-Emotional Learning, Edutopia
The EQ Factor เก็บถาวร 2001-09-13 ที่ เวย์แบ็กแมชชีน, Time Magazine. October 2, 1995
ความทุกข์ใจในเพศสภาพ

| Gender dysphoria |
| --- | --- |
ชื่ออื่น: Gender identity disorder
สาขาวิชา: จิตเวชศาสตร์, จิตวิทยา
อาการ: Distress related to one's assigned gender, sex, and/or sex characteristics
ภาวะแทรกซ้อน: Eating disorders, suicide, depression, anxiety, social isolation
โรคอื่นที่คล้ายกัน: Variance in gender identity or expression that is not distressing
การรักษา: Transitioning, psychotherapy
ยา: Hormones (e.g., androgens, antiandrogens, estrogens)
ความทุกข์ใจในเพศสภาพ (อังกฤษ: gender dysphoria) เป็นภาวะความทุกข์ใจ (dysphoria) ชนดิหนึ่งที่เกิดกับบุคคลที่อัตลักษณ์ทางเพศไม่ตรงกับเพศที่ถูกกำหนดไว้ตั้งแต่เกิด อาจเรียกบุคคลกลุ่มนี้ว่าคนข้ามเพศ
ความตกลงทั่วไปว่าด้วยภาษีศุลกากรและการค้า

| --- | --- |
ประเภท: สนธิสัญญาพหุภาคี
วันลงนาม: 30 ตุลาคม ค.ศ. 1947 (1947-10-30)
ที่ลงนาม: เจนีวา, รัฐเจนีวา, ประเทศสวิตเซอร์แลนด์
เงื่อนไข: ยอมรับโดยประเทศที่ลงนาม 85%
ใช้ชั่วคราว: 000000001948-01-01-00001 ม.ค. 1948
ผู้เก็บรักษา: เลขานุการฝ่ายบริหารถึงกลุ่มที่ติดต่อ
ภาษา: อังกฤษและฝรั่งเศส
ความตกลงทั่วไปว่าด้วยภาษีศุลกากรและการค้า (อังกฤษ: General Agreement on Tariffs and Trade; ตัวย่อ: GATT) เป็นความตกลงระหว่างชาติเพื่อส่งเสริมประโยชน์ทางการค้าและเศรษฐกิจที่ร่วมกันลงนามเมื่อ พ.ศ. 2490 มีเป้าหมายเพื่อให้เกิดการค้าเสรีโดยการลดภาษีศุลกากรระหว่างชาติ การเจรจารอบที่ 8 ที่เรียกว่า "รอบอุรุกวัย" (Uruguay Round) เกิดปัญหาซับซ้อนและใช้เวลาเจรจากันนานถึง 7 ปี (พ.ศ. 2529 - 2536) และได้รับการต่อต้านมากที่สุดโดยเฉพาะเกษตรกรชาวฝรั่งเศส ผลการเจรจามีการตกลงลดภาษีมากถึงร้อยละ 40 และมีผลให้เกิดการจัดตั้งองค์การนานาชาติขึ้มาใหม่คือ "องค์การการค้าโลก" (WTO) เพื่อทำหน้าที่เกี่ยวกับเรื่องนี้โดยตรง
องค์การการค้าโลก จะทำหน้าที่ดูแลข้อตกลงย่อย 3 ข้อตกลง คือ ความตกลงทั่วไปว่าด้วยภาษีศุลกากรและการค้า (General Agreement on Tariff and Trade; GATT) ที่ดำเนินการมาก่อนหน้านี้, ความตกลงทั่วไปว่าด้วยการค้าบริการ (General Agreement on Trade in Services; GATS) และ ความตกลงว่าด้วยการค้าเกี่ยวกับสิทธิในทรัพย์สินทางปัญญา (The agreement on Trade-Related Aspects of Intellectual Property Rights; TRIPS)
อ่านเพิ่ม

Aaronson Susan A. Trade and the American Dream: A Social History of Postwar Trade Policy & co (1996)
Goldstein, Judith (11 May 2017). "Trading in the Twenty-First Century: Is There a Role for the World Trade Organization?". Annual Review of Political Science. 20 (1): 545–564.
Irwin, Douglas A. "The GATT in Historical Perspective," American Economic Review Vol. 85, No. 2, (May, 1995), pp. 323–28 in JSTOR
McKenzie, Francine. "GATT and the Cold War," Journal of Cold War Studies, Summer 2008, 10#3 pp. 78–109
Zeiler, Thomas W. Free Trade, Free World: The Advent of GATT (1999) excerpt and text search
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  กาตาลุญญา  อิสราเอล  ฟินแลนด์  สหรัฐ  กรีซ 
อื่น ๆ:  สารานุกรมของยูเครนสมัยใหม่  NARA  SNAC  IdRef
คลองเดินเรือสมุทร

คลองปานามา
คลองสุเอซ
คลองเดินเรือสมุทร (อังกฤษ: Ship canal) เป็นคลองที่วางแผนเอาไว้โดยเฉพาะเพื่ออำนวยความสะดวกแก่เรือที่ใช้มหาสมุทร ทะเล หรือทะเลสาบ
คลองเดินเรือสมุทรที่สำคัญ

| ชื่อคลอง | ปี ค> ศ. ที่เปิด | ความยาว | ความยาวเรือสูงสุด x คาน x กระดูกงู (เมตร) | จุดเริ่มต้น | จุดสิ้นสุด |
| --- | --- | --- | --- | --- | --- |
| คลองระหว่างทะเลขาวกับทะเลบอลติก | 1933 | 227 km (141 mi) | 443 x 47 x 4 |  รัสเซีย: ทะเลสาบโอเนกา | ทะเลบอลติกในเซนต์ปีเตอส์เบิร์ก |
| คลองไรน์-ไมน์-ดานูบ | 1992 | 171 km (106 mi) | 190 x 11 x 4 |  เยอรมนี: แม่น้ำไมน์ในบัมแบร์ค | แม่น้ำดานูบในเคลไฮม์ |
| คลองสุเอซ | 1869 | 193.3 km (120.1 mi) | ไม่จำกัด x 78 x 20 |  อียิปต์: พอร์ตซาอิด | พอร์ตติวฟิค |
| คลองวอลกา-ดอน | 1952 | 101 km (63 mi) | 141 x 17 x 4 |  รัสเซีย: วอลโกกราด | อ่างเก็บน้ำซิมลียันสค์ |
| คลองคีล | 1895 | 98 km (61 mi) | 310 x 42 x 14 |  เยอรมนี: บรุนส์บึทเทล | คีล |
| คลองเดินเรือฮิวสตัน | 1914 | 80 km (50 mi) | 305 x 161 x 14 |  สหรัฐ: ฮิวสตัน | อ่าวเม็กซิโก |
| คลองปานามา | 1914 | 77 km (48 mi) | 366 x 49 x 15 |  ปานามา: ทะเลแคริบเบียน | มหาสมุทรแปซิฟิก |
| คลองระหว่างแม่น้ำดานูบกับทะเลดำ | 1984 | 64.4 km (40.0 mi) | 138 x 17 x 6 |  โรมาเนีย: แม่น้ำดานูบในแชร์นาโวดา | ทะเลดำในอากีเกีย |
| คลองเดินเรือแมนเชสเตอร์ | 1894 | 58 km (36 mi) | 183 x 20 x 9 |  สหราชอาณาจักร: อีสต์แฮมล็อค | ท่าเรือซัลฟอร์ด |
| คลองเวลแลนด์ | 1932 | 43.4 km (27.0 mi) | 226 x 24 x 8 |  แคนาดา: ทะเลสาบออนแทรีโอในพอร์ตเวลเลอร์ | ทะเลสาบอีรีในพอร์ตคอลบอร์น |
| เส้นทางเดินเรือเซนต์ลอว์เรนซ์ | 1959 | 600 km (370 mi) | 226 x 24 x 8 |  แคนาดา: พอร์ตคอลบอร์น |  แคนาดา: มอนทรีออล |
คลองเดินเรือสมุทรที่สำคัญ > คลองอื่น ๆ

คลองใหญ่ (ประเทศจีน) - เชื่อมต่อแม่น้ำไห่เหอ, แม่น้ำฮวงโห, แม่น้ำหวยเหอ, แม่น้ำแยงซี และแม่น้ำเฉียนถังเจียง เข้าไว้ด้วยกัน
คลองแคเลโดเนียน - เชื่อมระหว่างชายฝั่งทิศตะวันออกของอินเวอร์เนสส์กับชายฝั่งทิศตะวันตกของคอร์แพช
คลองคอรินท์ - เชื่อมระหว่างอ่าวคอรินท์กับอ่าวซาโรนิก
คลองเคปค้อด - เชื่อมระหว่างอ่าวเคปค้อดกับอ่าวบัซซาร์ดส์
คลองวิญเต๊ - เชื่อมระหว่างเจิวด๊กกับอ่าวไทย
คลองเดินเรือสมุทรที่อยู่ระหว่างการก่อสร้าง

คลองนิการากัว - เชื่อมระหว่างมหาสมุทรแปซิฟิกกับทะเลแคริบเบียน
คลองเดินเรือสมุทรที่อยู่ในโครงการ

คลองยูเรเชีย - เชื่อมระหว่างทะเลแคสเปียนกับทะเลดำ
คลองไทย - เชื่อมระหว่างอ่าวไทยกับทะเลอันดามัน
คอคอดเตวานเตเปก - เชื่อมระหว่างมหาสมุทรแปซิฟิกกับอ่าวเม็กซิโก
คลองอิสตันบูล - เชื่อมระหว่างทะเลดำกับทะเลมาร์มะรา
อิหร่านโรด์ - เชื่อมจากทะเลแคสเปียนถึงมหาสมุทรอินเดียหรืออ่าวเปอร์เซีย
คลองฟูนันเตโช - เชื่อมระหว่างแม่น้ำโขง/แม่น้ำบาสักกับอ่าวไทย
ดูเพิ่ม

คลอง
ความตกลงหุ้นส่วนเศรษฐกิจ

ความตกลงหุ้นส่วนเศรษฐกิจ (อังกฤษ: Economic Partnership Agreement: EPA) มีลักษณะนำคล้ายกับ ข้อตกลงเขตการค้าเสรี (Free Trade Agreement, FTA) กล่าวคือ นอกเหนือจากการเปิดเสรีและการอำนวยความสะดวกทางการค้าที่อยู่ในเอฟทีเอทั่วไปแล้ว ยังได้รวมความร่วมมือในสาขาต่างๆ ถือได้ว่าความตกลงหุ้นส่วนเศรษฐกิจนั้นกินความกว้างขวาง และลึกซึ้งกว่าเขตการค้าเสรี หรืออาจกล่าวได้ว่าเป็น FTA plus นั่นหมายถึงการเปิดเสรีที่เพิ่มมากกว่าการเปิดเสรีการค้าทั่วไป
แหล่งข้อมูลอื่น

ศึกษาข้อท้วงติงได้ที่เว็บไซต์กลุ่มศึกษาข้อตกลงเขตการค้าเสรีภาคประชาชน
เว็บไซต์สำนักงานเขตการค้าเสรีไทย-ญี่ปุ่น เก็บถาวร 2007-02-03 ที่ เวย์แบ็กแมชชีน
ความประมาทเลินเล่อ

ความประมาทเลินเล่อ (อังกฤษ: negligence) หมายถึง ความที่กระทำการใด ๆ โดยปราศจากความระมัดระวัง หรือโดยละเลยในสิ่งที่ควรกระทำ
ผู้กระทำการโดยประมาทเลินเล่ออย่างร้ายแรง (gross negligence) กฎหมายไม่อภัยให้เลย และจะเรียกร้องใด ๆ ก็มิได้ด้วย เช่น ผู้ได้รับความเสียหายจากการทำสัญญาซื้อขาย โดยที่ตอนทำสัญญานั้นไม่อ่านข้อความในหนังสือสัญญาให้ถี่ถ้วนก่อน เป็นต้น
ขุนสมาหารหิตะคดี (โป๊ โปรคุปต์) ผู้เขียนพจนานุกรมกฎหมายเล่มแรกของประเทศไทย ว่า
"ประมาท ตามธรรมดาหมายถึง กิริยาที่กระทำลงโดยมิได้ตั้งใจจะให้เกิดผลเช่นนั้น แต่ได้กระทำการอย่างใดซึ่งคนธรรมดาจะไม่กระทำ หรือละเว้นกระทำการอย่างใดซึ่งคนธรรมดาจะกระทำ จนเกิดผลอันเนื่องจากการกระทำนั้น
ผู้ใดกระทำลงโดยความประมาท อาจจะต้องรับผิดชอบในทางกฎหมายก็ได้ ไม่อาจต้องรับผิดชอบในทางกฎหมายก็ได้ เช่น ผู้ที่ขับรถโดยไม่ใช้ความระมัดระวังอย่างธรรมดา ขับรถไปทับคนเข้า ผู้ขับจะต้องรับผิดชอบ แต่ถ้าผู้ใดเดินหลับตาจะไปยังที่แห่งหนึ่ง แต่กลับเดินลงไปในคลอง ผู้นั้นไม่ต้องรับผิดชอบ เพราะฉะนั้น การประมาทที่จะใช้ได้ตามกฎหมายนั้น หมายถึง ผู้ใดมีหน้าที่ใช้ความระวังตามกฎหมาย ผู้นั้นไม่ใช้ความระวัง กลับกระทำผิดหน้าที่ กระทำให้ผู้อื่นต้องเสียหายอันเป็นผลโดยตรงหรือใกล้ชิดกับเหตุ โดยที่ผู้กระทำมิได้ตั้งใจจะให้เกิดผลเช่นนั้น..."
คำว่า "ประมาทเลินเล่อ" เป็นคำที่ใช้ในทางกฎหมายแพ่ง ส่วนทางอาญาจะใช้ว่า "ประมาท" เฉย ๆ
ความปั่นป่วน

ในพลศาสตร์ของไหล ความปั่นป่วน (อังกฤษ: turbulence) หรือ การไหลแบบปั่นป่วน (อังกฤษ: turbulent flow) เป็นการเคลื่อนที่ของของไหลที่เกิดจากการเปลี่ยนแปลงความดันและความเร็วการไหลแบบอลวน ซึ่งตรงข้ามกับการไหลแบบราบเรียบที่เกิดขึ้นเมื่อของไหลเคลื่อนที่แยกชั้นกันแบบขนาน โดยไม่มีการปะปนกันระหว่างในแต่ละชั้น
ความปั่นป่วนสามารถพบได้ในปรากฏการณ์ต่าง ๆ ในชีวิตประจำวัน เช่น คลื่นหัวแตก แม่น้ำที่ไหลอย่างรวดเร็ว เมฆพายุลูกคลื่น หรือควันจากปล่องไฟ และการไหลของของไหลส่วนใหญ่ที่เกิดขึ้นตามธรรมชาติหรือที่สร้างขึ้นเพื่อประยุกต์ใช้ในด้านวิศวกรรมจะเป็นการไหลแบบปั่นป่วน ความปั่นป่วนเกิดจากพลังงานจลน์ที่มีมากเกินไปในส่วนของการไหลของของไหล ซึ่งมีมากกว่าปรากฏการณ์การหน่วงที่เกิดจากความหนืดของของไหล ด้วยเหตุนี้ ความปั่นป่วนจึงมักพบได้บ่อยกว่าในของไหลที่มีความหนืดต่ำ โดยทั่วไปแล้ว ในการไหลแบบปั่นป่วน กระแสวนแบบไม่แน่นอนจะเกิดขึ้นในหลายขนาดซึ่งจะมีปฏิกิริยากับกระแสวนอื่น ทำให้เกิดแรงต้านเนื่องจากผลกระทบจากแรงเสียดทานมีเพิ่มมากขึ้น ซึ่งจะเพิ่มพลังงานที่ต้องใช้ในการสูบของไหลผ่านท่อ
ขีดเริ่มต้นของความปั่นป่วนสามารถทำนายได้จากค่าของตัวเลขไร้หน่วยที่เรียกว่า ตัวเลขเรย์โนลด์ ซึ่งเป็นอัตราส่วนของพลังงานจลน์ต่อการหน่วงเนื่องจากความหนืดในการไหลของของไหล อย่างไรก็ตาม การวิเคราะห์เกี่ยวกับความปั่นป่วนในทางฟิสิกส์อย่างละเอียดเป็นสิ่งที่ยุ่งยากและซับซ้อนมาเป็นเวลานาน และปฏิกิริยาที่เกิดภายในความปั่นป่วนก็ถือเป็นปรากฏการณ์ที่มีความซับซ้อนเป็นอย่างมาก โดยริชาร์ด ไฟน์แมน ได้อธิบายไว้ว่าความปั่นป่วนเป็นปัญหาที่สำคัญที่สุดซึ่งยังแก้ไม่ได้ในฟิสิกส์ดั้งเดิม
ความเข้มข้นของความปั่นป่วนนั้นมีผลกระทบต่อวงการต่างๆ หลายวงการ เช่น นิเวศวิทยาของปลา มลพิษทางอากาศ หยาดน้ำฟ้า และการเปลี่ยนแปลงสภาพภูมิอากาศ
ความตกลงโดฮา

ความตกลงสันติภาพระหว่างสหรัฐกับตอลิบาน
| ความตกลงเพื่อนำสันติภาพสู่อัฟกานิสถาน |
| --- | --- |
ซัลเมย์ เคาะลีลซาด (ซ้าย) ตัวแทนสหรัฐ และอับดุล ฆานี บาราดาร์ (ขวา) ตัวแทนตอลิบาน ลงนามความตกลงที่กรุงโดฮา ประเทศกาตาร์ ในวันที่ 29 กุมภาพันธ์ ค.ศ. 2020
ประเภท: ความตกลงสันติภาพ
บริบท: สงครามในอัฟกานิสถาน (พ.ศ. 2544–2564)
วันลงนาม: 29 กุมภาพันธ์ 2020; 4 ปีก่อน (2020-02-29)
ที่ลงนาม: เชอราตันแกรนด์โดฮา โดฮา กาตาร์
ผู้ลงนาม:  ซัลเมย์ เคาะลีลซาด  อับดุล ฆานี บาราดาร์
ภาคี:  สหรัฐ  ตอลิบาน
ภาษา:  ปาทาน  ดารี  อังกฤษ 
ข้อความทั้งหมด
 Agreement for Bringing Peace to Afghanistan ที่ วิกิซอร์ซ
ความตกลงโดฮา (อังกฤษ: Doha Agreement) มีอีกชื่อว่า ความตกลงเพื่อนำสันติภาพสู่อัฟกานิสถาน (Agreement for Bringing Peace to Afghanistan) เป็นสนธิสัญญาสันติภาพที่ลงนามโดยสหรัฐกับกลุ่มตอลิบานในวันที่ 29 กุมภาพันธ์ พ.ศ. 2563 เพื่อยุติสงครามอัฟกานิสถาน โดยมีการลงนามในสนธิสัญญาความยาว 4 หน้า ที่เชอราตันแกรนด์โดฮาในกรุงโดฮา ประเทศกาตาร์ และเผยแพร่เอกสารลงในเว็บไซต์กระทรวงการต่างประเทศสหรัฐ[ต้องการแหล่งอ้างอิงดีกว่านี้]
ความตกลงนี้มีเนื้อหาเกี่ยวกับการถอนทัพเนโททั้งหมดออกจากอัฟกานิสถานโดยแลกกับการที่ตอลิบานให้คำมั่นว่าจะไม่ให้อัลกออิดะฮ์เข้ามาปฏิบัติการในพื้นที่ที่อยู่ภายใต้การควบคุมของตอลิบาน รวมถึงการเจรจาที่ยังดำเนินอยู่ระหว่างตอลิบานกับรัฐบาลอัฟกานิสถาน สหรัฐตกลงที่จะถอนกำลังทหารจาก 13,000 นายให้เหลือ 8,600 นายภายใน 135 วัน (เมื่อถึงเดือนกรกฎาคม พ.ศ. 2563) ตามมาด้วยการถอนกำลังทั้งหมดภายใน 14 เดือน (เมื่อถึงวันที่ 1 พฤษภาคม พ.ศ. 2564) นอกจากนี้ สหรัฐจะปิดฐานทัพทหาร 5 แห่งภายใน 135 วัน และได้แสดงเจตจำนงที่จะยกเลิกการลงโทษทางเศรษฐกิจกับตอลิบานในวันที่ 27 สิงหาคม พ.ศ. 2563
ความตกลงนี้ได้รับการสนับสนุนจากจีน รัสเซีย และปากีสถาน และได้รับการรับรองอย่างเป็นเอกฉันท์จากคณะมนตรีความมั่นคงแห่งสหประชาชาติ แต่ไม่มีส่วนเกี่ยวข้องกับรัฐบาลอัฟกานิสถาน ส่วนอินเดียแสดงความยินดีกับความตกลงนี้
ถึงแม้จะมีการลงนามสนธิสัญญาสันติภาพแล้ว แต่ในภายหลังกลุ่มผู้ก่อการกบฏยังคงโจมตีกองกำลังความมั่นคงอัฟกานิสถาน ทำให้มีผู้เสียชีวิตพันกว่าคน อย่างไรก็ตาม การถอนกำลังทหารตามความตกลงยังคงดำเนินต่อไป เมื่อถึงเดือนมกราคม พ.ศ. 2564 เหลือทหารสหรัฐประจำการในอัฟกานิสถานเพียง 2,500 นาย และเนโทถอนทัพออกจนหมดเมื่อถึงช่วงปลายฤดูร้อนในปีนั้น สหรัฐถอนทหารโดยสมบูรณ์ในวันที่ 30 สิงหาคม พ.ศ. 2564 ซึ่งตรงกับช่วงที่ตอลิบานใช้กำลังยึดครองประเทศ
ดูเพิ่ม

กระบวนการสันติภาพในประเทศอัฟกานิสถาน
การประชุมเจนีวา (พ.ศ. 2531)
ความตกลงสันติภาพปารีส
ความดันโลหิตในปอดสูงเรื้อรังในทารกแรกเกิด

| ภาวะไหลเวียนเลือดในทารกแบบเรื้อรัง> บัญชีจำแนกและลิงก์ไปภายนอก |
| --- | --- |
ICD-10: P29.3
ICD-9: 747.83
DiseasesDB: 29889
eMedicine: ped/2530
MeSH: D010547
ความดันโลหิตในปอดสูงเรื้อรังในทารกแรกเกิด (อังกฤษ: persistent pulmonary hypertension of the newborn) หรือ ภาวะไหลเวียนเลือดในทารกแบบเรื้อรัง (อังกฤษ: persistent fetal circulation) เป็นโรคของปอดและระบบไหลเวียนเลือดโรคหนึ่งซึ่งพบในทารกแรกเกิด มีลักษณะคือระบบไหลเวียนเลือดผ่านหัวใจและปอดไม่เปลี่ยนจากการไหลเวียนแบบทารกในครรภ์มาเป็นแบบทารกแรกเกิดที่เกิดแล้วอย่างที่ควร ทำให้มีความดันเลือดในปอดสูง เกิดการไหลของเลือดผ่านทางเชื่อมจากระบบไหลเวียนด้านขวาไปซ้าย ทำให้เลือดดำซึ่งไม่มีออกซิเจนผ่านเข้ามายังระบบไหลเวียนส่วนร่างกาย ทำให้ทารกมีออกซิเจนในเลือดต่ำได้อย่างรุนแรง
พยาธิสรีรวิทยา

ทารกในครรภ์จะมีความดันโลหิตในปอดสูงอยู่เป็นปกติ เนื่องจากทารกอาศัยการแลกเปลี่ยนก๊าซเพื่อรับออกซิเจนเข้ากระแสเลือดผ่านทางรกแทนที่จะเป็นปอด เลือดจึงไม่จำเป็นต้องไหลผ่านปอด เมื่อทารกคลอดออกมาแล้วทารกจึงจะจำเป็นต้องมีเลือดไหลผ่านปอดเพื่อแลกเปลี่ยนก๊าซและรับออกซิเจนจากอากาศเข้าสู่กระแสเลือด เพื่อที่จะมีเลือดไหลผ่านปอดได้ความดันโลหิตของหลอดเลือดในปอดจะต้องลดลงเพื่อให้เลือดสามารถไหลผ่านปอดเกิดการแลกเปลี่ยนก๊าซและกลับมาที่หัวใจเพื่อไปเลี้ยงร่างกายส่วนอื่นๆ ได้
ทารกที่ไม่สามารถลดความดันโลหิตในปอดได้หลังคลอดออกมาจะเกิดเป็นภาวะความดันโลหิตสูงเรื้อรังในทารกแรกเกิด
สาเหตุ

สาเหตุที่ทำให้ความดันโลหิตของปอดไม่ลดลงหลังทารกคลอดออกมา ได้แก่
เกิดการหดตัวของหลอดเลือดปอดที่ปกติ
ผนังหลอดเลือดในปอดหนาตัวทำให้เส้นผ่านศูนย์กลางลดลง
แพหลอดเลือดปอดมีขนาดเล็กผิดปกติ
มีการอุดกั้นการไหลของเลือดในปอด